text: Regentparret kører i karet gennem Aabenraa
  02 juni 2015 kl. 10.17
  Folkefest når H.M. Dronningen og H.K.H. Prinsgemalen besøger Aabenraa Kommune den 4. september med Kongeskibet Dannebrog
  Regentparret skal igennem et program, hvor der bliver rig lejlighed for kommunens borgere og gæster til at få et glimt af Regentparret.
  Et af punkterne i programmet er nemlig, at H.M. Dronningen og H.K.H. Prinsgemalen kører gennem Aabenraa i karet. Dertil kommer, at der flere steder i løbet af dagen bliver lejlighed til at vifte med flag og vinke til Majestæten og Hans Kongelige Højhed.
  - Vi glæder os overordentlig meget til det kongelige besøg. Vi har bestræbt os på at lægge et program, hvor H.M. Dronningen og H.K.H. Prinsgemalen kommer så vidt rundt i kommunen som muligt, og at de både får oplevet kultur og natur og får besøgt erhverv og institutioner. Samtidig har vi lagt vægt på, at de får lov at føle på og smage på noget af alt det, vi har at byde på i Aabenraa Kommune, pointerer borgmester Thomas Andresen i meddelelse på kommunens hjemmeside.
  Besøget bliver delt op i en fælles programdel og en programdel, hvor H.M. Dronningen og H.K.H. Prinsgemalen er hver for sig.
  Det royale program
  Det fælles program foregår i Aabenraa, og det bringer Regentparret til:officiel modtagelse på Aabenraa Rådhusrundvisning på Kunstmuseet Brundlund Slotbesøg hos Marcussen & Søn - Orgelbyggeri A/Sfrokost på Folkehjemafslutning på StoretorvProgrammet for H.M. Dronningen:Lyreskovskolen i Bovplejehjemmet Lergården på Høje Kolstrupvirksomheden Abena A/S i AabenraaProgrammet for H.K.H. Prinsgemalen:Det økologiske mejeri Naturmælk i TinglevDet Maritime Kalvø ved GennerBorgmester Thomas Andresen og viceborgmester Ejler Schütt viser Regentparret rundt.Om aftenen er Regentparret værter ved en reception på Kongeskibet Dannebrog.
  Programmet og meddelelsen
  
  